stanford-oval/wikipedia huggingface dataset:
Tampere Open 2015
Naisten kaksinpelin kaavio > Kaavion alaosa

| 0 | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | 20 | 21 | 22 | 23 | 24 | 25 |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 1. kierros | 1. kierros | 1. kierros | 1. kierros | 1. kierros |   |   | 2. kierros | 2. kierros | 2. kierros | 2. kierros | 2. kierros |   |   | Puolivälierät | Puolivälierät | Puolivälierät | Puolivälierät | Puolivälierät |   |   | Välierät | Välierät | Välierät | Välierät | Välierät |

| 7 |   J Wachaczyk | 6 | 6 |   |   |  |  |  |  |  |  |  |  |  |  |  |  |  |  |  |  |  |  |  |  |
| WC |   M-E Pasanen | 3 | 3 |   |   |   | 7 |   J Wachaczyk | 6 | 6 |  |   |  |  |  |  |  |  |  |  |  |  |  |  |  |
|  |   A Lysakova | 6 | 77 |   |   |   |  |   A Lysakova | 1 | 4 |  |   |  |  |  |  |  |  |  |  |  |  |  |  |  |
|  |   E Paalma | 2 | 61 |   |   |   |   |   |   |   |   |   |   | 7 |   J Wachaczyk | 1 | 6 | 2 |   |  |  |  |  |  |  |
|  |   F Guimarães Bueno | 6 | 1 | 3 |   |   |   |   |   |   |   |   |   | 3 |   L Barzó | 6 | 3 | 6 |   |  |  |  |  |  |  |
| WC |   R Timonen | 2 | 6 | 6 |   |   | WC |   R Timonen | 0 | 2 |  |   |  |  |  |  |  |  |   |  |  |  |  |  |  |
| Q |   H Parish | 4 | 1 |  |   |   | 3 |   L Barzó | 6 | 6 |  |   |  |  |  |  |  |  |   |  |  |  |  |  |  |
| 3 |   L Barzó | 6 | 6 |  |   |   |   |   |   |   |   |   |   |   |   |   |   |   |   |   | 3 |   L Barzó | 6 | 6 |   |
| 8 |   H Scholsen | 6 | 6 |  |   |   |   |   |   |   |   |   |   |   |   |   |   |   |   |   | 2 |   C Ene | 0 | 2 |   |
| Q |   M Minetti | 1 | 1 |  |   |   | 8 |   H Scholsen | 6 | 79 |   |   |  |  |  |  |  |  |   |  |  |  |  |  |  |
| Q |   S Saarteinen | 2 | 6 | 6 |   |   | Q |   S Saarteinen | 4 | 67 |   |   |  |  |  |  |  |  |   |  |  |  |  |  |  |
|  |   L Gulbe | 6 | 4 | 1 |   |   |   |   |   |   |   |   |   | 8 |   H Scholsen | 6 | 4 | 2 |   |  |  |  |  |  |  |
| Q |   T Nikolajeva | 4 | 710 | 0 |   |   |   |   |   |   |   |   |   | 2 |   C Ene | 4 | 6 | 6 |   |  |  |  |  |  |  |
|  |   D Lodikova | 6 | 68 | 6 |   |   |   |   D Lodikova | 1 | 1 |  |   |  |  |  |  |  |  |  |  |  |  |  |  |  |
| Q |   P Golubovskaja | 1 | 2 |   |   |   | 2 |   C Ene | 6 | 6 |  |   |  |  |  |  |  |  |  |  |  |  |  |  |  |
| 2 |   C Ene | 6 | 6 |   |   |  |  |  |  |  |  |  |  |  |  |  |  |  |  |  |  |  |  |  |  |
Aiheesta muualla

Virallinen sivusto
Tampere Challenger ITF:n sivuilla (Arkistoitu – Internet Archive) (miehet)
$10,000 Tampere ITF:n sivuilla (Arkistoitu – Internet Archive) (naiset)
Liperin vanha kunnantalo

Liperin vanha kunnantalo on Liperin kirkonkylän keskustassa oleva vuonna 1903 valmistunut jugendrakennus, joka on toiminut kunnanvirastona.
1990-luvulta lähtien kunnantalon kohtalo on ollut avoin ja talo on ollut kiistelyn kohteena. Sen suojelua on kannatettu kulttuuri- ja rakennushistoriallisten arvojen takia. Purkamista on vaadittu sillä perusteella, ettei talolla ole riittävästi suojeluarvoa ja se on päässyt huonokuntoiseksi.
Liperin kunnanvaltuusto teki päätöksen talon purkamisesta, mutta Kuopion hallinto-oikeus kumosi sen. Kunnanvaltuusto päätti 2007 jättää vanhan kunnantalon kaavoituksessa ilman suojelumerkintää. Kuopion hallinto-oikeus kumosi tämän päätöksen. Muun muassa Liperin Pitäjätalo -yhdistys sekä Pohjois-Karjalan ympäristökeskus ovat vaatineet rakennuksen suojelemista. Kunnantalo sai suojelupäätöksen keväällä 2009, ja se peruskorjattiin kesällä 2012.
Liperin vanha kunnantalo.
Yksityiskohta kunnantalon jugendtyylisestä sisäänkäynnistä eli portaalista.
Aiheesta muualla

Vanha kunnantalo remontoidaan lähivuosina, Yle 20.9.2010
Lubsza

| Lubszan kunta (Gmina Lubsza) |
| --- | --- |
 vaakuna
 Kunnan kartta
 Lubszan kunta
 Koordinaatit: 50°55′N, 17°31′E 
Valtio:  Puola
Voivodikunta:  Opole
Piirikunta:  Brzeg
 – Kunnanjohtaja:  Bogusław Gąsiorowski
Pinta-ala:  
 – Kokonaispinta-ala:  213 km²
Väkiluku (2019):  8 984
Suuntanumero(t):  (+48) 77
 
 Verkkosivut 
Infobox OKVirheellinen NIMI-arvo: 
Lubsza on maalaiskunta Brzegin piirikunnassa Puolassa. Sen väkiluku oli vuoden 2019 lopussa 8 984. Kunnan keskus on Lubszan kylä.
Kylät Lubszan kunnassa ovat Borucice, Błota, Czepielowice, Dobrzyń, Garbów, Kościerzyce, Lubicz, Lubsza, Mąkoszyce, Michałowice, Myśliborzyce, Nowe Kolnie, Nowy Świat, Piastowice, Pisarzowice, Raciszów, Rogalice, Roszkowice, Szydłowice, Śmiechowice sekä Tarnowiec. Se rajautuu Jelcz-Laskowicen, Namysłówin, Oławan, Popielówin, Skarbimierzin ja Świerczówin kuntiin sekä Brzegin kaupunkiin. Lubszan pinta-alasta noin 47 prosenttia on maatalousmaata ja noin 46 prosenttia metsää.
Kunnan väestöpyramidi 2014.
Vuoden 2019 lopussa 49,9 prosenttia Lubszan asukkaista oli naispuolisia ja 50,1 prosenttia miespuolisia. Alle 18-vuotiaat muodostivat 17,4 prosenttia kunnan väestöstä, työikäiset 62 prosenttia ja eläkeikäiset 20,6 prosenttia väestön keski-iän ollessa 41,1 vuotta. Vuonna 2019 Lubszan kunnassa syntyi 57 lasta.
Aiheesta muualla

Kuvia tai muita tiedostoja aiheesta Lubsza Wikimedia Commonsissa
Gmina Wiejska Lubsza Opolen tilastokeskus. (puolaksi)
Liekki (sarjakuvahahmo)

| Liekki |
| --- | --- |
 Liekki
Luoja(t):  Stan Lee   Jack Kirby
Kustantamo:  Marvel
Ensiesiintyminen:  Fantastic Four nro 1
Henkilötiedot
Oikea nimi:  Jonathan Lowell Spencer Storm
Status:  aktiivinen
Pituus:  178 cm
Paino:  77 kg
Ryhmäsidokset:  Ihmeneloset
Voimat:  – Liekkien hallitseminen   – Lentokyky ja tuleksi muuttuminen
Liekki, esiintynyt suomessa myös nimellä Ihmissoihtu (engl. Human Torch tai vain Torch), oikealta nimeltään Jonathan "Johnny" Storm, on Marvel-kustantamon sarjakuvissa esiintyvä supersankari ja Ihmenelosten jäsen. Liekki kykenee muuttumaan tuleksi ja lentämään. Liekki osaa ampua tulta sormenpäistään ja hallitsee liekkejä. Hän pystyy myös kuumentamaan itsensä supernovan lämpötilaan ollessaan tulessa.
Liekki seurusteli kauan Epäinhimillisten kuningasperheen jäsenen Kristallin kanssa, mutta suhde ajautui lopulta kertakaikkiseen katkeamiseen: Liekistä ei ollut uskolliseksi kumppaniksi.
Liekki on huoleton narsistinen hedonisti, joka elää elämäänsä täysillä nauttien nuorista tytöistä ja nopeista urheiluautoista. Samoin hän käy jatkuvaa kiusottelusotaa Ben Grimmin, ja myöhemmin tämän tilalle joksikin aikaa tulleen Hulktarin kanssa.
Liekin mielipuuhaa on kuitenkin pilkanteko Ansamiestä vastaan: tämä on kuitenkin - ystäviä kohtaan harjoitetusta hevosenleikistä poiketen - kylmästi harkittua psykologista sotaa.
Liekin ensiesiintyminen Suomessa tapahtui Ihmesarjan numerossa 2 (1967).
Muissa medioissa > Elokuvat

Tim Story ohjasi vuosina 2005 ja 2007 elokuvat Fantastic Four ja Fantastic Four: Hopeasurffari, joissa Liekkiä näytteli Chris Evans. Hän on nuori, ylimielinen ja extreme-urheilua rakastava henkilö. Hän oli myös ryhmän ainut jäsen, joka piti uusista voimistaan, muiden halutessa niistä aluksi eroon. Hän myös keksi Ihmenelosten ryhmän nimen sekä sen jäsenten supersankarinimet. Hopeasurffarissa, hän sai Surffarin laudan koskettamisesta kyvyn vaihtaa kykyä toisten Ihmenelosten jäsenten kanssa kosketuksesta. Taistelussa Tohtori Doomia vastaan, hän otti käyttöönsä kaikkien Ihmeneosten jäsenten voimat. Sen jälkeen, auttaessaan Surffaria pysäyttämään Galactuksen, hän menettää kykynsä vaihtaa voimia koskettaessaan Surffarin lautaa uudestaan.
Josh Trankin ohjaamassa vuoden 2015 Fantastic Four -elokuvassa Liekkiä näytteli Michael B. Jordan.
Muissa medioissa > Marvel Cinematic Universe

Evans palasi näyttelemään Tim Storyn elokuvien varianttia Johnny Stormsta / Liekistä Marvel Cinematic Universen (MCU) elokuvassa Deadpool & Wolverine (2024). Johnny oli yksi varianteista, jotka Aikavarianssivirasto oli karkottanut Tyhjyyteen, ja joka oli alun perin osa Lauran / X-23:n, Elektran, Bladen ja Gambiitin muodostamaa vastarintaliikettä, joka vastusti Cassandra Novaa. Cassandralle työskentelevä Pyro torjuu Johnnyn voimat ja vangitsee sekä hänet että Tyhjyyteen västikään lähetetyt Deadpoolin ja Wolverinen. Myöhemmin Cassandra tappoi Johnnyn poistamalla häneltä telekineettisillä voimillaan ihon, kun Deadpool väitti Johnnyn aiemmin pilkanneen Cassandraa hävyttömillä sanoilla. Koko elokuvan ajan Wolverine syytti Deadpoolia Johnnyn tapattamisesta, mutta elokuvan lopputekstien jälkeen näytetyssä kohtauksessa, Deadpool näyttää videonauhan, jonka mukaan Johnny oli todella pilkannut Cassandraa Deadpoolin mainitsemilla hävyttömillä puheilla.
MCU-elokuvien pääversio Johnny Stormsta / Liekistä tekee ensiesiintymisensä vuoden 2025 elokuvassa The Fantastic Four: First Steps , näyttelijänään Joseph Quinn.
Quinn tulee palaamaan rooliinsa elokuvissa Avengers: Doomsday (2026) ja Avengers: Secret Wars (2027).
Hahmoa näytelleet

| Vuodet | Näyttelijät | Sarjat | Elokuvat | Konsolipelit |
| --- | --- | --- | --- | --- |
| 1967–1968 | Jack Flounders | Ihmeneloset |  |  |
| 1994 | Brian Austin Green | Ihmeneloset |  |  |
| 1995–1998 2005 | Quinton Flynn |  Ihmeneloset Hämähäkkimies The Silver Surfer |  | Fantastic Four |
| 2000 | Daran Norris |  |  | Spider-Man |
| 2005 2007 2024 | Chris Evans |  | Fantastic Four Fantastic Four: Hopeasurffari Deadpool & Wolverine | Fantastic Four |
| 2005 | Kirby Morrow |  |  | Marvel Nemesis: Rise of the Imperfects |
| 2005 2009 | David Kaufman |  |  | Ultimate Spider-Man Marvel: Ultimate Alliance 2 |
| 2006–2007 | Christopher Jacot | Ihmeneloset |  |  |
| 2006 | Josh Keaton |  |  | Marvel: Ultimate Alliance |
| 2007 | Michael Broderick |  |  | Fantastic Four: Rise of the Silver Surfer |
| 2008 | Simon Rex |  | Superhero Movie |  |
| 2009 | Travis Willingham | The Super Hero Squad Show |  |  |
| 2015 | Michael B. Jordan |  | Fantastic Four |  |
| 2025–2027 | Joseph Quinn |  | The Fantastic Four: First Steps Avengers: Doomsday Avengers: Secret Wars |  |
Lothar von Trotha

Lothar von Trotha vuonna 1904.
Adrian Dietrich Lothar von Trotha (3. heinäkuuta 1848 Magdeburg – 31. maaliskuuta 1920 Bonn) oli saksalainen kenraali, joka toimi vuosina 1904–1905 Saksan Lounais-Afrikan (nykyisen Namibian) kuvernöörinä. Hererojen ja namojen kansanmurha suoritettiin hänen määräyksestään.
Ura

Trotha syntyi aatelisen upseerin perheeseen. Hän aloitti sotilasuransa Preussin armeijassa vuonna 1865 ja osallistui nuorena upseerina Preussin–Itävallan sotaan sekä Saksan–Ranskan sotaan, jonka aikana hän sai 2. luokan rautaristin. Trotha oli vuosina 1894–1897 Saksan Itä-Afrikkaan (nyk. Tansania) sijoitettujen joukkojen (schutztruppe) komentajana ja samalla Saksan Itä-Afrikan kuvernöörin sijaisena. Hänellä oli keskeinen rooli vuoden 1896 hehejen kapinan kukistamisessa, jossa julmuuksia ei kaihdettu. Trotha osallistui vuonna 1900 jalkaväkiprikaatin komentajana Kiinan boksarikapinan kukistamiseen. Hänet ylennettiin 1866 luutnantiksi, 1873 yliluutnantiksi, 1877 kapteeniksi, 1888 majuriksi, 1894 everstiluutnantiksi, 1899 kenraalimajuriksi ja 1903 kenraaliluutnantiksi.
Saksan Lounais-Afrikassa puhkesi vuoden 1904 alussa hererojen kapina, jota paikallinen kuvernööri Theodor Leutwein ei kyennyt kukistamaan. Trotha nimitettiin 3. toukokuuta 1904 Leutweinin tilalle Saksan Lounais-Afrikan siirtoarmeijan ylipäälliköksi. Trothan saapuessa maahan 11. kesäkuuta Samuel Mahareron johtamat hererot olivat vetäytyneet syrjäseudulle. Trothasta tuli 28. heinäkuuta myös Saksan Lounais-Afrikan kuvernööri. Alivoimastaan huolimatta hän löi hererot Waterbergin taistelussa 11. elokuuta. Kiinni saatuja hereroita teloitettiin joukoittain, joten koko hererokansa pakeni saksalaisten kostoa Omaheken (Kalaharin) autiomaahan. Trotha antoi 2. lokakuuta 1904 Ozombu Zovindimbassa niin sanotun tuhoamiskäskyn (vernichtungsbefehl), jonka mukaan jokainen herero tuli surmata, mukaan lukien naiset ja lapset. Autiomaa saarrettiin sotilasvartioilla, jotta hererot eivät voisi poistua sieltä. Lisäksi vesilähteitä myrkytettiin. Pääosa autiomaassa olleista hereroista nääntyi kuoliaaksi. Keisari Vilhelm II kumosi tuhoamiskäskyn valtakunnankansleri Bernhard von Bülowin vaatimuksesta tammikuussa 1905, minkä jälkeen hereroja alettiin vuorostaan vangita julmille keskitysleireille.
Trotha kukisti samaan aikaan myös lokakuussa 1904 puhjenneen namojen kapinan. Myös namoja suljettiin keskitysleireille, erityisesti Lüderitzin lähelle perustetulle Shark Islandin leirille. Trotha kutsuttiin takaisin Saksaan marraskuussa 1905 ja hän vetäytyi palveluksesta seuraavana vuonna. Hän sai vielä ylennyksen jalkaväenkenraaliksi. Konflikti ja keskitysleirien käyttö jatkuivat Saksan Lounais-Afrikassa vuoteen 1907. Hereroista kuoli vuosina 1904–1907 noin 75 prosenttia ja namoista 50 prosenttia, mitä on pidetty yhtenä nykyajan tuhoisimmista kansanmurhista.
Aiheesta muualla

Kuvia tai muita tiedostoja aiheesta Lothar von Trotha Wikimedia Commonsissa
Liperin terveysasema

| Liperin terveysasema |
| --- | --- |
Osoite:  Käsämäntie 111 C, 83100 Liperi
Sijainti:  Liperi
Koordinaatit:  62.53492°N, 29.37019°E
Valmistumisvuosi:  2016 (uudisrakennus)
Liperin terveysasema
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Liperin terveysasema on pohjoiskarjalaisessa Liperin kunnassa toimiva julkisen palvelun terveysasema. Palvelujen tuottamisesta vastaa Pohjois-Karjalan sosiaali- ja terveyspalvelujen kuntayhtymä (Siun sote).
Liperin aiempi yksikerroksinen, tasakattoinen, punatiiliverhoiltu betonirunkoinen terveysasemarakennus oli vuodelta 1978. Vuonna 2012 se todettiin korjauskelvottomaksi, muun muassa rakenteet synnyttivät sisäilmaongelmia henkilöstölle. Tilalle rakennettiin vuonna 2016 valmistunut uusi terveysasemarakennus.
Terveysasema on avoinna arkisin kello 8-16. Muulloin Liperistä voi hakeutua kiireellistä hoitoa tarvitessaan Pohjois-Karjalan keskussairaalan yhteispäivystykseen Joensuussa (Tikkamäentie 16, J2-talon katutaso).
Aiheesta muualla

Liperin terveysasema (suomi.fi)
Tihvinän kanavajärjestelmä

Tihvinän kanavajärjestelmän jäänteitä Tihvinän kaupungin lähellä.
Pietari I:n muistomerkki yhdyskanavan luona.
Tihvinän kanavajärjestelmä (ven. Ти́хвинская во́дная систе́ма, Tihvinskaja vodnaja sistema ) oli Volgan ja Itämeren yhdistänyt vesitie Luoteis-Venäjällä 1800- ja 1900-luvuilla. Se alkoi Rybinskistä ja kulki Mologa, Tšagodoštša, Gorjun, Sominka ja Valtšina -jokien kautta Tihvinän yhdyskanavalle, Tihvinänjokea ja Säsjokea pitkin Laatokalle ja sieltä edelleen Laatokan kanavan ja Nevan kautta Pietariin. Reitin pituus oli 924 kilometriä.
Tihvinän kautta kulki Kiovan Rusin ajoista lähtien idän ja lännen yhdistänyt kauppareitti. 1600-luvulla tavarat kuljetettiin Volgalta Mologaa ja Sominkaa pitkin Sominon satamaan, jossa ne siirrettiin veneisiin tai vietiin maata pitkin Tihvinään. 1700-luvun alussa ryhdyttiin Pietari I:n aloitteesta suunnittelemaan jokien yläjuoksuja yhdistävää kanavaa, mutta rahanpuutteen takia hanke lykkäytyi 1800-luvun alkuun.
Kanavajärjestelmän rakentaminen alkoi vuonna 1802 kenraali François Sainte de Wollantin suunnitelman mukaisesti. Se otettiin käyttöön vuonna 1811, mutta eri puolilta Venäjää komennettujen talonpoikien suorittamat rakennustyöt jatkuivat vielä myöhemminkin. Kaikkiaan rakennettiin seitsemän sulkua sekä 66 yksittäistä sulkuporttia, jotka muutettiin kammiosuluiksi vuoteen 1842 mennessä. Sulutettujen osuuksien yhteispituus oli 188 ja Tihvinän yhdyskanavan pituus 5,33 kilometriä.
Tihvinän kanavajärjestelmää pitkin kuljetettiin Volgalta Pietariin etupäässä viljaa ja puutavaraa ja Pietarista Volgalle sokeria, viinejä ja rautatavaraa. Kalusto käsitti pieniä 1200–1500 puudan yksipurjeisia aluksia, joita kutsuttiin rakennuspaikkojensa mukaan nimillä tihvinka ja sominka. Kanavalla oli myös matkustajaliikennettä. Matka Rybinskista Pietariin kesti 29 päivää. Kanava tarjosi työtä Tihvinän ja Ustjužnan kihlakuntien talonpojille ja kaupunkilaisille sekä edisti paikallisen teollisuuden kehitystä.
Kanavajärjestelmä menetti taloudellisen merkityksensä Pietarin ja Vologdan välisen rautatien valmistuttua vuonna 1905. Sen jälkeen sitä käytettiin lähinnä puutavaran uittoon sekä maataloustuotteiden kuljetuksiin. Kanava suljettiin virallisesti vuonna 1956, mutta paikoittain se oli käytössä vuoteen 1965 saakka.
Nykyään kaikki sulut ovat rikki ja Tihvinänjoen pinta on laskenut yli viisi metriä. Kanavan jäänteiden tutkimus ja toimenpiteet niiden suojelemiseksi alkoivat 2000-luvun vaihteessa. Jefimovskin taajaman pohjoispuolella sijaitsevalla vedenjakajalla on paikalla käyneelle Pietari I:lle vuonna 1862 pystytetty muistomerkki.
The Dreamers

| The Dreamers |
| --- | --- |

Ohjaaja:  Bernardo Bertolucci
Käsikirjoittaja:  Gilbert Adair
Perustuu:  Gilbert Adairin romaaniin
Tuottaja:  Jeremy Thomas
Kuvaaja:  Fabio Cianchetti
Leikkaaja:  Jacopo Quadri
Tuotantosuunnittelija:  Jean Rabasse
Pukusuunnittelija:  Louise Stjernsward
Pääosat:   Michael Pitt  Eva Green  Louis Garrel 
Valmistustiedot
Valmistusmaa:  Yhdysvallat, Yhdistynyt kuningaskunta, Ranska, Italia
Tuotantoyhtiö:  Recorded Picture Company
Levittäjä:  TFM Distribution
Ensi-ilta:  2003
Kesto:  119 min
Alkuperäiskieli:  englanti ranska
Aiheesta muualla
IMDb 
Elonet
AllMovie
Infobox OKNimi-testi OK: 
The Dreamers tai Dreamers on vuonna 2003 ensi-iltansa saanut italialaisen Bernardo Bertolucciin ohjaama romanttinen draamaelokuva. Gilbert Adairin omasta romaanistaan sovittamassa tarinassa amerikkalainen yliopisto-opiskelija tapaa vuoden 1968 opiskelijamielenosoitusten aikoihin Pariisissa omalaatuiset filmihullut sisarukset ja joutuu eroottisen pelin keskelle. Elokuvassa on useita viitteitä Hollywoodin klassikkofilmeihin ja ranskalaisen uuden aallon elokuviin.
Käännös suomeksi
Litoria aurea

| Litoria aurea |
| --- | --- |

Uhanalaisuusluokitus
 Vaarantunut  
  
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Heimo::  Lehtisammakot Hylidae
Suku::  Litoria
Laji::  aurea
Kaksiosainen nimi
 Litoria aurea  (Lesson, 1827) 

Katso myös
   Litoria aurea Wikispeciesissä   Litoria aurea Commonsissa 
Infobox OKNimi-testi OKIUCN-testi OK: 
Litoria aurea on australialainen maassa liikkuva lehtisammakko.
Ulkonäkö ja koko

L. aurea kasvaa 11 cm pitkäksi, joten se on yksi Australian suurikokoisimmista sammakkolajeista. Sen kuononkärki on terävä ja jalat pitkät; varpaiden välissä oleva kalvo ulottuu lähes varpaankärkiin asti. Pohjaväri on vaaleanvihreä ja sitä peittävät joskus, mutta eivät aina, hiekanruskeat kuviot. Silmän takana on selvä korva-aukko. Tumma viiva kulkee kyljessä melkein kuononkärjestä silmän läpi lähelle pyrstöä. Toukat ovat suuria, ja niillä on keltaiset evät. Vanhetessaan toukat muuttuvat tummemmiksi.
Elinympäristö ja levinneisyys

L. aurea elää hitaasti virtaavissa vesistöissä ja niitä ympäröivissä kosteikoissa. Lisääntyäkseen se tarvitsee lammikoita, joissa ei ole petokaloja, ja poikasten kasvatus onnistuukin parhaiten sellaisissa lätäköissä, jotka kuivuvat kuivan kauden tullen.
L. aurea on australialainen laji, jota tavataan mantereen kaakkoisosassa. Se on istutettu Uuteen-Seelantiin, Uuteen-Kaledoniaan ja Vanuatulle.
Laji on muuttunut viime vuosina harvinaisemmaksi. Sen populaatiosta arvellaan hävinneen kymmenessä vuodessa 30 %. Vähenemiseen ovat syynä elinympäristön tuhoutuminen, loistauti sekä muualta Australiaan istutetut petoeläimet.
Luokittelu

L. aurea luokiteltiin ensin aitosammakoihin  (Rana) kuten suomalainenkin sammakko, sillä sen vartalonmuoto muistuttaa aitosammakoita. Luuston ja rustokudoksen rakenteen läheisempi tarkastelu on saanut tutkijat siirtämään sen Litoria-sukuun.
Käyttäytyminen

L. aurea on yksi harvoista sammakkolajeista, joka liikkuu päivisin. Pariutumiskausi on lokakuusta tammikuuhun. Koiraat kurnuttavat uiskennellessaan avovedessä. Kylminä kuukausina nämä sammakot ovat hyvin passiivisia, mutta eivät vetäydy varsinaiseen horrokseen. Samalla niiden väri muuttuu tummemmaksi, melkein mustaksi.
Luettelo Mestaruussarjassa jalkapalloilleista ulkomaalaisista
Lähde

Atik Ismail: Vihreän veran vieraat, s. 178-183.  Aviador kustannus, 2017.  ISBN 978-952-7063-22-4.
London Aquarium

London Aquarium
London Aquarium on vuonna 1997 avattu akvaario Lontoossa. Se sijaitsee Lambethissa vanhalla County Hallilla Thamesin etelärannalla Westminster Bridgen ja London Eyen lähellä vastapäätä Westminsterin palatsia.
Akvaariossa on näytteillä yli 350 lajia ja 50 allasta, joissa on yhteensä 2,5 miljoonaa litraa vettä. Suurin akvaario on Tyynenmeren tankki, jossa on yli miljoona litraa vettä ja jopa kolmimetrisiä kaloja.
Aiheesta muualla

Wikimedia Commonsissa on kuvia tai muita tiedostoja aiheesta .
Virallinen sivu
Luettelo Pienen hevosen tähdistön tähdistä

Luettelo Pienen hevosen tähtikuvion tähdistä
| Nimi | Designaatio> B | Designaatio> F | Designaatio> HD | Designaatio> HIP | Paikka> RA | Paikka> Dekl. | Magnitudi> vis. | Magnitudi> abs. | Etäisyys valovuotta (vv> ).Etäisyys valovuotta (vv.) | Spektriluokka | Huomioita |
| --- | --- | --- | --- | --- | --- | --- | --- | --- | --- | --- | --- |
| α Equ | α | 8 | 202447 | 104987 | 21h 15m 49.40s | +05° 14′ 53.1″ | 3.92 | 0.14 | 186 | G0III+... | Kitalpha, Kitel Phard, Kitalphar; spektroskooppinen kaksoistähti |
| δ Equ | δ | 7 | 202275 | 104858 | 21h 14m 28.79s | +10° 00′ 27.8″ | 4.47 | 3.14 | 60 | F5V+... | Pherasauval, Pherauval, Pheras al Auval; spektroskooppinen kaksoistähti |
| γ Equ | γ | 5 | 201601 | 104521 | 21h 10m 20.47s | +10° 07′ 55.0″ | 4.70 | 1.97 | 115 | F0p | double star; muuttuja |
| β Equ | β | 10 | 203562 | 105570 | 21h 22m 53.58s | +06° 48′ 40.0″ | 5.16 | −0.05 | 360 | A3V | moninkertainen tähti |
|  |  |  |  | 103571 | 20h 59m 05.18s | +04° 17′ 41.9″ | 5.24 | 1.34 | 197 | G0V |  |
| ε Equ | ε | 1 | 199766 | 103569 | 20h 59m 04.54s | +04° 17′ 37.8″ | 5.30 | 1.40 | 197 | F5III... | spektroskooppinen kaksoistähti |
| 3 Equ |  | 3 | 200644 | 104031 | 21h 04m 34.64s | +05° 30′ 10.3″ | 5.63 | −0.99 | 688 | K5III | kaksoistähti |
| 9 Equ |  | 9 | 203291 | 105413 | 21h 21m 04.80s | +07° 21′ 16.4″ | 5.81 | −1.75 | 1058 | M2III | muuttuja |
| 4 Equ |  | 4 | 200790 | 104101 | 21h 05m 26.79s | +05° 57′ 30.6″ | 5.94 | 3.10 | 120 | F8V | kaksoistähti |
|  |  |  | 202951 | 105224 | 21h 18m 52.01s | +11° 12′ 12.0″ | 5.97 | −1.96 | 1254 | K5III | muuttuja |
|  |  |  | 199942 | 103652 | 21h 00m 03.95s | +07° 30′ 58.2″ | 5.98 | 1.69 | 235 | A7V | kaksoistähti |
| 6 Equ |  | 6 | 201616 | 104538 | 21h 10m 31.31s | +10° 02′ 56.0″ | 6.07 | 0.24 | 479 | A2Vs | optinen pari γ Equ:n kanssa |
|  |  |  | 201298 | 104357 | 21h 08m 28.15s | +06° 59′ 21.7″ | 6.14 | −0.89 | 832 | K5III |  |
|  |  |  | 203842 | 105695 | 21h 24m 24.52s | +10° 10′ 27.1″ | 6.33 | 1.21 | 344 | F5III |  |
|  |  |  | 200661 | 104041 | 21h 04m 41.63s | +02° 56′ 32.1″ | 6.41 | 0.97 | 400 | K0 |  |
|  |  |  | 201507 | 104481 | 21h 09m 58.26s | +02° 56′ 37.0″ | 6.44 | 1.63 | 299 | F5IV |  |
|  |  |  | 200964 | 104202 | 21h 06m 39.79s | +03° 48′ 10.8″ | 6.48 | 2.31 | 223 | K0 |  |
| λ Equ | λ | 2 | 200256 | 103813 | 21h 02m 12.51s | +07° 10′ 47.3″ | 6.72 | 1.68 | 332 | F8 | kaksoistähti |
Käännös suomeksi
Tämä artikkeli tai sen osa on käännetty tai siihen on haettu tietoja muunkielisen Wikipedian artikkelista. 
Alkuperäinen artikkeli: en:List of stars in Equuleus
Liedakkalan Seurala

| Liedakkalan Seurala |
| --- | --- |
Osoite:  Rovaniementie 763, Keminmaa
Sijainti:  Liedakkala, Keminmaa
Koordinaatit:  65°51′22″N, 24°35′28″E
Valmistumisvuosi:  1910, 1991
Tuhoutui:  1985
Runkorakenne:  lauta
Julkisivumateriaali:  lauta
Huoneistoala:  420 m²
 
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Liedakkalan Seurala on Liedakkalan kylässä, Keminmaan kunnassa sijaitseva työväentalo. Seurala on osa Liedakkalan kylän merkittävää rakennettua kulttuuriympäristöä.
Historiaa

Alkuperäisen Seuralan rakennutti keräyksin ja talkoilla työväenyhdistys vuonna 1910. Rakennusta laajennettiin vuonna 1930. Talo tuhoutui tulipalossa vuonna 1985, ja uusi Seurala rakennettiin vuonna 1991 Keminmaan kunnan omistamalle tontille noin 500 metrin päähän alkuperäisestä Seuralasta.